text: [{"text_idx": "#000004", "text": "Linda Andrews og hennar o\u0301metaliga v\u00e6l sp\u00e6landi bo\u0301lkur vi\u0301sti a\u0301 Summarfestivalinum hvussu Gospel skal sp\u00e6last, u\u0301r enda i\u0301 annan var framf\u00f8rslan topp professionell."}, {"text_idx": "#000006", "text": "Vi\u00f0 s\u00e6r hev\u00f0i Linda fy\u0301ra f\u00f8royskar ko\u0301rsangarar, ein f\u00f8royskan James a\u0301 trummum og tri\u0301ggjar fantastiskar u\u0301tlendingar a\u0301 gittara, bassi og keyboard. Bo\u0301lkurin var so o\u0301tru\u0301liga v\u00e6lsp\u00e6landi, at to\u0301nleikurin ky\u0301ndi oyrunum. Soloir vo\u0301ru levera\u00f0ar hegnisliga og vi\u00f0 sto\u0301rum kreativiteti. B\u00e6\u00f0i Linda og ko\u0301ri\u00f0 sungu sum dreymar, og ljo\u0301\u00f0ma\u00f0urin gj\u00f8rdi si\u0301tt til fulnar. Sja\u0301lvt ein svor\u00f0in R\u2019n\u2019B hatari sum eg smelta\u00f0i og bleiv r\u00f8rdur av to\u0301nleikinum. Hetta kanska serliga ti\u0301 Linda er ein gospel diva, i\u00f0 ikki dettir i\u0301 u\u0301t-tamba\u00f0u R\u2019n\u2019B gr\u00f8vina i\u0301 \u00f8llum f\u00f8rum ikki so ofta og ikki long pettu i\u0301 senn. L\u00f8gini vo\u0301ru eisini \u00f8giliga v\u00e6l arrangera\u00f0i, solei\u00f0is, at ta\u00f0 var a\u0301hugavert at lurta at, v\u00f8kur ko\u0301r og go\u0301\u00f0 balansa millum instrumentini."}, {"text_idx": "#000008", "text": "Linda hevur no\u0301gvar royndir sum ko\u0301rsangari og ko\u0301rlei\u00f0ari. Men ta\u00f0 er eitt sto\u0301rt lop at skula vera oddakvinna i\u0301 einum bo\u0301lki, og her vo\u0301ru a\u0301vi\u0301sir veikleikar at si\u0301ggja. Serliga ta\u0301 ta\u00f0 snu\u0301\u00f0i seg um u\u0301tstra\u0301ling og kropsma\u0301l. Hennara armasvingan og peikifingrar tyktust dekan ov o\u0301na\u0301tu\u0301rlig. Har var ikki ta\u00f0 kropsliga gruvi\u00f0, i\u00f0 ofta ey\u00f0kennir gospel sangarar. Eisini vo\u0301ru hennara li\u0301tlu r\u00f8\u00f0ur millum l\u00f8gini margha\u0301ttligar \u2013 pedagogiskar a\u0301 ein l\u00f8gnan ha\u0301tt. Tu\u0301 kendi ikki, at hetta var ein oddakvinna vi\u00f0 stj\u00f8rnudusti, sum tosa\u00f0i vi\u00f0 okkum, men kanska heldur ein pedagogur a\u0301 eini to\u0301nleikaterapi workshop, eg veit ikki um hetta er gott ella ringt, men ta\u00f0 kendist l\u00f8gi\u00f0."}, {"text_idx": "#000011", "text": "Ho\u0301ast f\u00f8royska songkvinnan Linda Andrews og f\u00f8royska dansarinnan Vi\u0301gdis Hentze Olsen vo\u0301ru vi\u00f0 til at tryggja danska Eurovision vinnaranum DQ atgongd til sto\u0301ru evropeisku finaluna i\u0301 Helsinki, so ver\u00f0ur hv\u00f8rgin teirra at si\u0301ggja a\u0301 pallinum leygarkv\u00f8ldi\u00f0, ta\u0301 v\u00e6ntandi v\u00e6l yvir 100 millio\u0301nir hyggjarar seta seg frammanfyri sjo\u0301nvarpsski\u0301ggjan."}, {"text_idx": "#000012", "text": "Upprunaliga skuldu b\u00e6\u00f0i Linda og Vi\u0301gdis vi\u00f0 til Finlands, og Linda hevur somulei\u00f0is sungi\u00f0 ko\u0301r a\u0301 uppt\u00f8kunum av vinnaralagnum Drama Queen, i\u00f0 hevur veri\u00f0 no\u0301gv at hoyrt i\u0301 Danmark. Men ta\u0301 avtorna\u00f0i, fingu Linda og Vi\u0301gdis at vita, at t\u00e6r ikki sluppu vi\u00f0 til Finlands. Ta\u00f0 er koreografurin hja\u0301 Danmarks Radio, i\u00f0 hevur lagt framf\u00f8rsluna hja\u0301 DQ til r\u00e6ttis, sum hevur vraka\u00f0 f\u00f8roysku luttakarnar. Grundgevingin var, at Linda ikki dugur no\u0301g v\u00e6l at dansa og at Vi\u0301gdis ikki dugur no\u0301g v\u00e6l at syngja. Ny\u0301ggja koreografiin kravdi, at talan var um dansandi ko\u0301rsangarar, og so var ikki pla\u0301ss til ikki dansandi ko\u0301rsangarinnuna Lindu og ikki syngjandi dansarinnuna Vi\u0301gdis. Sostatt mugu f\u00f8royingar brynja seg vi\u00f0 toli, ta\u00f0 ver\u00f0ur sostatt minst eitt a\u0301r inntil vit a\u0301 fyrsta sinni sleppa at uppliva ein f\u00f8roying i\u0301 Eurovision finaluni ella i\u0301 grand prixnum, sum ta\u00f0 eitur a\u0301 go\u0301\u00f0um gomlum f\u00f8royskum."}]